തായ്വാനുമായി സമാധാനപരമായ ഏകീകരണം യാഥാര്ത്ഥ്യമാക്കും ചൈനീസ് പ്രസിഡന്റ് ഷി ജിന്പിംഗിന്റെ പ്രതികരണം തായ്വാനുമായി ഒരാഴ്ച നീണ്ടുനിന്ന സംഘര്ഷത്തിനുശേഷം ബെയ്ജിങ്: തായ്വാനുമായി ഒരാഴ്ച നീണ്ടുനിന്ന സംഘര്ഷത്തിനുശേഷം, സമാധാനപരമായ ഏകീകരണം യാഥാര്ത്ഥ്യമാക്കുമെന്ന് ചൈനീസ് പ്രസിഡന്റ് ഷി ജിന്പിംഗ്. ചൈന സ്വന്തം പ്രദേശം എന്ന് അവകാശപ്പെടുന്ന തായ്വാനിലേക്ക് ഏകദേശം 150 ചൈനീസ് എയര് ഫോഴ്സ് എയര്ക്രാഫ്റ്റുകള് ഒക്ടോബര് 1 മുതല് നാലുദിവസത്തിനുള്ളില് ചൈന പറത്തിയിരുന്നു. തായ്വാനിലെ സായുധ സേനയെ പ്രകോപിപ്പിക്കാനും പ്രതികരിക്കാനുള്ള അവരുടെ കഴിവ് പരീക്ഷിക്കാനുമാണ് ചൈന ശ്രമിക്കുന്നതെന്ന് വര്ഷങ്ങളായി തായ്വാന് പരാതിപ്പെടാറുണ്ട്. ഇതിനെ തുടര്ന്ന് തായ്വാന് സൈനിക ഏറ്റുമുട്ടല് ആഗ്രഹിക്കുന്നില്ല എന്നും പക്ഷേ അതിന്റെ സ്വാതന്ത്ര്യം സംരക്ഷിക്കാന് വേണ്ടതെല്ലാം ചെയ്യുമെന്നും കഴിഞ്ഞ ദിവസം തായ്വാന് പ്രസിഡന്റ് സായ് ഇന്വെന് പറഞ്ഞിരുന്നു. ബീജിംഗിലെ ഗ്രേറ്റ് ഹാള് ഓഫ് പീപ്പിളില് സംസാരിക്കവെയാണ് ചൈനീസ് പ്രസിഡന്റ് ഷി ജിന്പിംഗ് തായ്വാന്ചൈന പ്രശ്നത്തില് അഭിപ്രായം പറഞ്ഞത്. ചൈനീസ് ജനതയ്ക്ക് വിഘടനവാദത്തെ എതിര്ക്കുന്നതിനുള്ള മഹത്തായ പാരമ്ബര്യമുണ്ടെന്ന് ഷി പറഞ്ഞു. ചൈന 1911 ലെ സിന്ഹായ് വിപ്ലവത്തിന്റെ 110 ാം വാര്ഷികം ആഘോഷിക്കുകയാണ്. 1911 ലെ അവസാന സാമ്രാജ്യത്വ രാജവംശത്തെ അട്ടിമറിച്ച വിപ്ലവത്തിന്റെ വാര്ഷികത്തില്, തായ്വാന് സ്വാതന്ത്ര്യ വിഘടനവാദമാണ് മാതൃരാജ്യത്തിന്റെ ഏകീകരണം കൈവരിക്കുന്നതിനുള്ള ഏറ്റവും വലിയ തടസ്സം, ദേശീയ പുനരുജ്ജീവനത്തിനുള്ള ഏറ്റവും ഗുരുതരമായ മറഞ്ഞിരിക്കുന്ന അപകടമെന്നും അദ്ദേഹം പറഞ്ഞു. നമ്മുടെ രാജ്യത്തിന്റെ സമ്ബൂര്ണ്ണ പുനര്നിര്മ്മാണം യാഥാര്ത്ഥ്യമാകും. സമാധാനപരമായ പുനരേകീകരണം തായ്വാന് ജനതയുടെ മൊത്തത്തിലുള്ള താല്പ്പര്യങ്ങള് നിറവേറ്റുന്നു. പക്ഷേ ചൈന അതിന്റെ പരമാധികാരവും ഐക്യവും സംരക്ഷിക്കുമെന്നും അദ്ദേഹം കൂട്ടിച്ചേര്ത്തു. ചൈനീസ് ജനതയുടെ ദൃഢനിശ്ചയവും ഉറച്ച ഇച്ഛാശക്തിയും ദേശീയ പരമാധികാരവും പ്രദേശിക സമഗ്രതയും സംരക്ഷിക്കാനുള്ള ശക്തമായ കഴിവിനെ ആരും കുറച്ചുകാണരുത് എന്നും ഷീ പറഞ്ഞു. Tags